時東將彭樂以數千精騎為右甄，沖西軍北垂，所向奔退，西左軍趙貴等五將戰不利，泰與戰，又不利，樂遂馳入泰營。人告樂叛，歡甚怒。俄而西北塵起，樂使來告捷，擄大都督臨洮王東、蜀郡王榮宗、江夏王升、鉅鹿王闡、譙郡王亮、詹事趙善及督將僚佐四十八人。東兵復振，諸將乘勝擊西軍，大破之，俘斬六萬餘，甲仗牛馬不可勝數。